
1. 
Úvod
Občianske združenie, Zväz diabetikov Slovenska, bolo zaregistrované na Ministerstve vnútra SR pod číslom VVS/1—819/1990 dňa 27. apríla 1990.

Podmienky vzniku a právne postavenie občianskeho združenia upravuje zákon č. 83/1990 Z.z. o združovaní občanov v znení neskorších predpisov. Ďalej sa riadi zákonom č. 431/2002 Z.z. z 18. júna 2002 o účtovníctve a Opatrením Ministerstva financií SR z 10. decembra 2002, ktorým sa ustanovujú podrobnosti o postupoch účtovania pre účtovné jednotky, ktoré nie sú založené alebo zriadené za účelom podnikania.

Činnosť občianskeho združenia sa riadi stanovami, ktoré sú prístupné verejnosti na požiadanie v sídle občianskeho združenia a na internetovej stránke www.zds.sk, čo je stránka Zväzu diabetikov Slovenska.

Poslaním občianskeho združenia je

1) presadzovať záujmy a potreby diabetikov ako pacientov i ako spotrebiteľov,

2) systematicky obhajovať špecifické záujmy diabetikov a iniciatívne presadzovať ich riešenie,

3) prehlbovať výchovu a vzdelávanie diabetikov, oboznamovať ich rodinných príslušníkov a širokú verejnosť s problematikou diabetikov.

Pri naplňovaní svojho poslania sa Zväz diabetikov Slovenska riadi princípmi humanizmu, etiky a demokracie, platnými právnymi predpismi, opiera sa o iniciatívnu a aktívnu dobrovoľnú prácu svojich členov a priaznivcov a úzko spolupracuje:

a) s ústrednými orgánmi štátnej správy,

b) s miestnymi orgánmi štátnej správy,

c) s orgánmi miestnej samosprávy,

d) so Slovenskou humanitnou radou,

e) so Slovenskou diabetologickou asociáciou,

f) so zdravotníckymi, vzdelávacími, rehabilitačnými, rekvalifikačnými a inými odbornými inštitúciami, firmami a podnikateľmi,

g) s partnerskými organizáciami doma i v zahraničí,

h) s občianskymi združeniami, neziskovými organizáciami poskytujúcimi všeobecne prospešné služby, nadáciami, charitatívnymi spoločnosťami, neinvestičnými fondmi, jednotlivcami,
I) s vysokými školami zameranými na sociálnu prácu a zdravotníctvo pri zabezpečovaní odbornej pomoci diabetikom Slovenska.

Výročná správa dáva priestor pre vyhodnotenie úspešnosti plnenia cieľov, ktoré boli pre rok 2018 stanovené v jednotlivých oblastiach. Podrobnú analýzu príjmov a výdavkov poskytuje informácia, ako sa počas roka 2018 v občianskom združení hospodárilo. 
2.
Činnosť občianskeho združenia v roku 2018
Činnosť občianskeho združenia v roku 2018 prebiehala v súlade s účelom, na ktorý bolo združenie založené, ako aj s účelom na ktoré boli účelovo darované prostriedky poskytnuté:

· Podpora aktivity členov Zväzu diabetikov Slovenska v oblasti

· využívania voľného času

· činnosti organizačných zložiek 

· športovú činnosť

· rekondično – integračnú činnosť

· sociálno - právnu pomoc

· Prevenciu vzniku diabetes mellitus medzi širokou verejnosťou

· meranie glykémie na základných školách 

· meranie glykémie dospelej verejnosti so zameraním na sedavé zamestnanie

· prednášková činnosť na základných školách

· prednášková činnosť medzi širokou verejnosťou

· prezentačné okienka v lokálnych TV

· publikačná činnosť v odborných časopisoch a novinách

· Edukačná činnosť verejnosti ako aj členov združenia

· na edukačných stretnutiach v jednotlivých regiónoch Slovenska

· na XXVIII. Diabetologických dňoch v Liptovskom Mikuláši
· na 13. Festivale diabetu v Banskej Bystrici

· pri organizovaní „Pochodu proti diabetu“ pri príležitosti Svetového dňa diabetu
· vydávanie časopisu DiaSpektrum zameraný na oblasť sociálnu,  zdravotnú a na prezentáciu činnosť Zväzu diabetikov Slovenska a Slovenskej diabetologickej asociácie
· vydávanie edukačných materiálov so zameraním na pomoc diabetikom a širokej verejnosti

· Špecializované sociálne poradenstvo zamerané na

· pomoc klientom – diabetikom, ich rodinným príslušníkom a  komunite v  ktorej žijú v oblasti sociálnych služieb a sociálneho zabezpečenia

· pomoc pri zvládaní tohto chronického ochorenia so zameraním na správnu životosprávu a výdaj energie

· pomoc pri psychických, sociálnych a ekonomických  problémoch

· pomoc pri začlenení sa do spoločnosti ako aj s náznakmi diskriminácie

· pomoc pri riešení hore uvedených problémov vlastnou svojpomocou k čomu vedú tréningy (Pomoc k svojpomoci)

· Prezentácia občianskeho združenia a Slovenska v zahraničí
· prezentácia formou prezentačného stánku na konferencii EASD v Berlíne
Výdavky občianskeho združenia sú evidované podľa účelu poskytnutia a použitia v nasledovnom členení:

· výdavky z prostriedkov bez určenia účelu použitia,
· výdavky z príjmov z podielu zo zaplatenej dane fyzických a právnických osôb - 2 %,
· výdavky z prostriedkov s určením účelu použitia.
Výdavky z prostriedkov bez určenia účelu použitia sú realizované v prípade, že účelovo neviazané prostriedky sú k dispozícii a v tejto položke sú hradené aj administratívne výdavky združenia a prevádzkové náklady. 
Výdavky z príjmov z podielu zo zaplatenej dane – 2 %, ktorej čiastka bola 1 646,12 eur. Tento príjem bol riadne zaúčtovaný.

Výdavky z príjmov s určením účelu použitia boli použité na rekondičné pobyty dospelých diabetikov s ťažkým zdravotným postihnutím, poplatky za zahraničné aktivity, nákup prúžkov na meranie glykémie pre sociálne slabších diabetikov a pre účely zlepšenia kvality života diabetikov. V účtovnom období roka 2018 boli prijaté dary vo výške 1 850,- eur, ktoré boli riadne zúčtované a použité na účel poskytnutia,  dotácie z MPSVaR SR vo výške  30 600,- eur, z VUC Košice vo výške  22 968,75 eur, z VUC Prešov vo výške 7 014,- a z VUC Žilina vo výške 13 688,80. Financie z dotácií boli prijaté len cez peňažný ústav.

 3.
Finančná správa 

3.1.
Ročná účtovná závierka

Podľa základnej právnej normy zákona č. 431/2002 Z.z. o účtovníctve a podľa Opatrenia Ministerstva financií SR č. 22 502/2002.92 zo dňa 10. decembra 2002, občianske združenie nemalo na začiatku účtovného obdobia 2018 záväzky a úvery.


Majetok občianskeho združenia tvoril finančný majetok v členení financie v pokladni a  na bankových účtoch v Slovenskej sporiteľni, pobočka Bratislava. Občianske združenie má zriadených päť účtov a to s členením na bežný účet, na účty pre finančný tok s Košickým samosprávnym krajom, Žilinským samosprávnym krajom a s Prešovským samosprávnym krajom, na dotačný účet pre príjem z Ministerstva práce, sociálnych vecí a rodiny SR 
Počiatočný stav na bežných účtoch k 1.1.2018 bol:
    28 093,64 eur
Zostatok k 31.12.2018 na bežných účtoch bol:
               29 409,24 eur



Občianske združenie má vedené finančné prostriedky v nasledovných pokladniach:
EUR :


- počiatočný stav k 1. januáru 2018

-          24,39 eur

- zostatok k 31. decembru 2018


-          59,39 eur
EUR - SF :


- počiatočný stav k 1. januáru 2018

-          15,97 eur

- zostatok k 31. decembru 2018


-             9,64 eur
3.2. Prehľad o príjmoch
Príjmová časť


a) nezdaniteľná časť



-
146 311,60

b) zdaniteľná časť




-
  52 666,65


    S p o l u:






228 387,49


Najväčšiu časť príjmov je za poplatky od členov na rekondično – integračné     

     pobyty.
Výdajová časť


a) nezdanená časť




-
140 648,92 

b) zdaniteľná časť




-
  50 579,84

        S p o l u:






191 228,76
Majetok (pohľadávky, peniaze v hotovosti, peniaze na bankových účtoch)










  32 068,63

Záväzky ( SF)




 

           9,64

Občianske združenie Zväz diabetikov Slovenska nemá záväzky voči žiadnym fyzickým ani právnickým subjektom, nie je v konkurze, nie je v likvidácii ani v žiadnom exekučnom konaní. Voči zväzu nie je vedený žiaden súdny spor. Občianske združenie eviduje pohľadávky vo výške 2 600,- EUR. 
4.
Prehľad o daroch a príspevkoch

Občianske združenie Zväz diabetikov Slovenska vyčerpalo v roku 2018 všetky prostriedky, ktoré boli účelovo viazané v plnej výške. Jedná sa o:

· dotáciu z Košického samosprávneho kraja vo výške 22 968,75 eur na výkon odbornej činnosti špecializovaného sociálneho poradenstva v Centre sociálneho poradenstva a  edukácie diabetikov v Michalovciach a na území Košického samosprávneho kraja,
· dotáciu zo Žilinského samosprávneho kraja vo výške 13 688,80 eur na výkon odbornej činnosti špecializovaného sociálneho poradenstva v Centre sociálneho poradenstva a edukácie diabetikov v Ľubochni a na území Žilinského samosprávneho kraja,
· dotáciu z Prešovského samosprávneho kraja vo výške 7 014,0 eur na výkon odbornej činnosti špecializovaného sociálneho poradenstva v Centre sociálneho poradenstva a  edukácie diabetikov v Prešove a na území Prešovského samosprávneho kraja,

· dotáciu z   Ministerstva   práce,   sociálnych vecí a rodiny SR vo výške  9 000,- eur na rekondično – integračné a rehabilitačné pobyty pre členov občianskeho združenia s ťažkým zdravotným postihnutím,
· dotáciu z  Ministerstva práce, sociálnych vecí a rodiny SR vo výške 
1 400,- eur na poplatok členského v medzinárodnej organizácii IDF a cestovné náhrady spojené s účasťou na konferencii EASD v Berlíne,
· dotáciu z Ministerstva práce, sociálnych vecí a rodiny  SR vo výške 
7 000,- eur na edičnú činnosť v sociálnej oblasti, finančné prostriedky boli použité na vydanie časopisu DIASpektrum,
· dotácia Ministerstva práce, sociálnych vecí a rodiny SR na sociálne služby vo výške 13 200,- eur, finančné prostriedky boli použité na čiastočnú úhradu mzdy sociálnych pracovníkov,
· príjem z podielu zaplatenej dane z príjmov fyzických a právnických osôb vo výške 1 646,12 eur, finančné prostriedky boli použité na čiastočnú úhradu pre účastníkov na rekondično – integračných a rehabilitačných pobytoch,
5.  Záver 
Občianske združenie zabezpečuje pre svojich členov:

· Štúdium na Vysokej škole zdravotníctva a sociálnej práce sv. Alžbety v zameraní sociálna práce v odbore edukátor pre klientov s diabetes mellitus. Vychováva svoje vlastné kádre pre výkon základného a špecializovaného sociálneho poradenstva.
· Nákup časopisu Diabetik pre organizačné zložky ZDS a svojich korešpondenčných členov so zľavou.
· Rekondično – integračné a rehabilitačné pobyty pre dospelých diabetikov s ťažkým zdravotným postihnutím. Tieto pobyty sú hradené z dotácie z Ministerstva práce, sociálnych vecí a rodiny SR, z príjmov získaných a podielu zo zaplatenej dane fyzických a právnických osôb, ako aj z príspevku samotného účastníka.
· Základné a špecializované sociálne poradenstvo v Bratislave, Banskej Bystrici, Ľubochni, Prešove, Michalovciach a v príslušných VUC.. Činnosť je vykonávaná nie len pre členov ZDS, ale aj pre diabetikov, ktorí nie sú organizovaní v našom združení. Túto činnosť v  Michalovciach vykonávame aj z poskytnutého finančného príspevku VUC Košice a dotácie MPSVaR SR, v Ľubochni vykonávame túto odbornú činnosť aj z poskytnutej finančného príspevku VUC Žilina a dotácie z MPSVaR SR a v Prešove vykonávame túto odbornú činnosť aj z poskytnutého finančného príspevku VUC Prešov a z dotácie MPSVaR SR. Takto sme poskytli špecializované sociálne poradenstvo spolu v roku 2018 v 1 680 prípadoch.
· Vydávanie časopisu DiaSpektrum, vydávame 2x do roka v náklade 25 000 ks/číslo s dotácie MPSVaR SR a je rozdávaný zadarmo. 
· Organizuje celoslovenské edukačné stretnutia diabetikov z celého Slovenska v mesiaci máj a november.  
Záverom je nutné konštatovať, že  finančná a účtovná agenda  Zväzu diabetikov Slovenska je vedená v zmysle Metodického postupu o účtovaní Zväzu diabetikov Slovenska, v zmysle Zákona č. 431/2002 Z.z. o účtovníctve, Zákona č. 595/1994 Z.z. o dani z príjmov,  Zásad o hospodárení  Zväzu diabetikov Slovenska a Stanov Zväzu diabetikov Slovenska.

Touto cestou chceme poďakovať všetkým našim darcom a prispievateľom za ich osobnú aktivitu, podporu v našom snažení pomáhať diabetikom a za prejav sympatie. Zvlášť chceme poďakovať Ministerstvu práce, sociálnych vecí a rodiny SR, ktoré nám pomáha pri zabezpečovaní rekondično – integračných a rehabilitačných pobytov, edičnej činnosti a podporuje nás v zahraničných aktivitách, Košickému samosprávnemu kraju, Prešovskému samosprávnemu kraju a Žilinskému samosprávnemu kraju zvlášť odboru sociálnych služieb, ktorého pracovníci nám pomáhajú metodicky a vždy dobrou radou vykonávať špecializované sociálne poradenstvo pre klientov s chronickým ochorením diabetes mellitus a ich rodinám.. 

